סטיבן רוז

סטיבן פיטר ראסל רוז (באנגלית: Steven Peter Russell Rose; נולד ב-4 ביולי 1938) הוא נוירוביולוג, סופר ופרשן חברתי אנגלי ממוצא יהודי. רוז הוא פרופסור אמריטוס לביולוגיה ונוירוביולוגיה באוניברסיטה הפתוחה של בריטניה ובגרשם קולג'.

== קורות חיים ==
רוז נולד בלונדון, הממלכה המאוחדת, וגדל במשפחה יהודית אורתודוקסית, רוז מספר שהוא החליט להיות אתאיסט כשהיה בן שמונה.<ref></ref> הוא למד בבית ספר סלקטיבי בצפון מערב לונדון אשר הגביל את מספר התלמידים היהודים שיכולים ללמוד בבית הספר. ולאחר מכן הלך ללמד ביוכימיה בקינגס קולג' קיימברידג' ונוירוכימיה בפקולטה לפסיכיאטריה, פסיכולוגיה ומדעי המוח שבקינגס קולג' לונדון.<ref></ref>

== עבודתו האקדמית ==
לאחר שהיה חבר סגל בניו קולג', אוקספורד וחבר במועצת המחקר הרפואי, רוז מונה לפרופסור באוניברסיטה הפתוחה של בריטניה החדשה שקמה ב-1969. בזמנו היה הפרופסור הצעיר ביותר בכל בריטניה. באוניברסיטה הפתוה הקים רוז קבוצה לחקר המוח, במסגרתה הוא ועמיתיו חקרו את התהליכים הביולוגיים הכרוכים ביצירת זיכרון ובטיפולים במחלת אלצהיימר, עליהם פרסם כ-300 מאמרים וסקירות.

רוז כתב כמה ספרי מדע פופולרי, וכתב בקביעות לעיתונים הגרדיאן וה-London Review of Books.

בין השנים 1999 עד 2002, הוא נתן הרצאות פומביות כפרופסור לגנטיקה וחברה, ביחד עם אשתו, הפמיניסטית הסוציולוגית הילרי רוז, במכללת גרשם שבלונדון. עבודתו זיכתה אותו בפרסים ומדליות רבות, כולל מדליה מאגודת הביוכימיה ומדליית אדינבורו בשנת 2004. ספרו The Making of Memory זכה בפרס החברה המלכותית לספרי מדע בשנת 1993. בשנת 2012 העניקה לו האגודה הבריטית למדעי המוח פרס מפעל חיים עבור "תרומות יוצאות דופן למדעי המוח".

=== חרם על ישראל ===
ביחד עם אשתו הילרי רוז, הקים סטיבן את "החברה הבריטית לאחריות חברתית במדע" בשנות ה-60, ולאחרונה הם קוראים לחרם אקדמי על ישראל כל עוד נמשך הכיבוש הישראלי, וזאת על רקע הקשר ההדוק של המוסדות האקדמיים עם צה"ל. הזוג שלח מכתב פתוח החתום על ידי 123 אנשי אקדמיה הקורא להחרים אקדמאית את ישראל.<ref></ref><ref></ref> ב-2004 הקימו הזוג את "הוועד הבריטי לאוניברסיטאות פלסטין"

== ביקורת על דטרמיניזם גנטי ==
ביחד עם ריצ'רד לוונטין וליאון קמין , רוז תמך ב"תנועת המדע הרדיקלית". השלושה מתחו ביקורת רבה על תחומים כמו סוציוביולוגיה, פסיכולוגיה אבולוציונית ואדפטציוניזם , בעיקר בספרם Not in Our Genes משנת 1984, בו הם מתחו ביקורת על ספרים כמו הגן האנוכיי של ריצ'רד דוקינס ועבודות נוספות המקדמות הסבר אבולוציוני להתנהגות חברתית אנושית.

== ראו גם ==
* חרם אקדמי על ישראל
* סטיבן ג'יי גולד
* ריצ'רד לוונטין

== לקריאה נוספת ==
* סטיבן רוז, chemical and biological warfare, בהוצאת George G. Harrap and Co., 1968, 
*סטיבן רוז והילרי רוז, Science and Society, בהוצאת ספרי פינגווין, 1970, 
*סטיבן רוז, The Conscious Brain, בהוצאת אלפרד א. קנופף, 1973, 
*סטיבן רוז והילרי רוז, Radicalisation of Science, בהוצאת מקמילן, 1976, 
*סטיבן רוז והילרי רוז, Political Economy of Science: Ideology of/in the Natural Science, בהוצאת מקמילן, 1976, 
*סטיבן רוז, Towards a Liberatory Biology, בהוצאת Allison & Busby, 1982, 
*סטיבן רוז, Against Biological Determinism, בהוצאת שוקן, 1982, 
*ליאון קמין, ריצ'רד לוונטין וסטיבן רוז, Not in Our Genes, בהוצאת Pantheon Books, 1984, 
*אלסטייר היי, שון מרפי וסטיבן רוז, No Fire, No Thunder: Threat of Chemical and Biological Weapons, בהוצאת Pluto Press, 1984, 
*רדמילה מילאוסניק וסטיבן רוז, The Chemistry of Life, בהוצאת ספרי פינגווין, 1991, 
*סטיבן רוז, The Making of Memory, בהוצאת Bantam Press, 1992, 
*סטיבן רוז והילרי רוז, Alas, Poor Darwin: Arguments against Evolutionary Psychology, בהוצאת Harmony Books, 2000, 
*סטיבן רוז, Lifelines, בהוצאת Vintage Books, 2005, 
*סטיבן רוז, The 21st Century Brain, בהוצאת ג'ונתן קייפ, 2005, 
*סטיבן רוז, The Future of the Brain: The Promise and Perils of Tomorrow's Neuroscience, בהוצאת אוניברסיטת אוקספורד, 2005, 
*סטיבן רוז והילרי רוז, Genes, Cells and Brains: Bioscience's Promethean Promises, בהוצאת Verso Books, 2012, 
*סטיבן רוז והילרי רוז, Can Neuroscience Change Our Minds?, בהוצאת ג'ון ויילי ובניו, 2016, 

== קישורים חיצוניים ==

* [http://stevenroseonline.net/SPRR/Welcome.html האתר רשמי של סטיבן רוז]
* [https://www.edge.org/3rd_culture/pinker_rose/pinker_rose_p1.html דיבייט] עם סטיבן פינקר באתר edge.org
* [https://www.counterbalance.net/bio/srose-body.html ביוגרפיה] באתר Counterbalance Foundation
* [https://www.theguardian.com/profile/stevenrose?INTCMP=SRCH מאמריו של סטיבן רוז] באתר הגרדיאן

== הערות שוליים ==

קטגוריה:סגל אוניברסיטת לונדון
קטגוריה:בוגרי קינגס קולג' לונדון
קטגוריה:אנטי-ציונים יהודים
קטגוריה:ביולוגים יהודים אנגלים
קטגוריה:הומניסטים
קטגוריה:מחברי ספרי מדע פופולרי
קטגוריה:מחברי ספרי עיון בריטים
קטגוריה:מחברי ספרי עיון יהודים
קטגוריה:אתאיסטים בריטים
קטגוריה:אתאיסטים יהודים
קטגוריה:מרקסיסטים
קטגוריה:מדעני מוח בריטים
קטגוריה:מדעני מוח יהודים
קטגוריה:פעילי BDS
קטגוריה:אנגלים שנולדו ב-1938